**ОБЯВА**

**за прием на проектни предложения**

**по мярка 4 “Инвестиции в създаването, подобряването или разширяването на**

**всички видове малка по мащаби инфраструктура”**

**към СВОМР на СНЦ „МИГ ПОМОРИЕ” –втори прием на проектни предложения**

Местна инициативна група „Поморие“ обявява процедура за предоставяне на безвъзмездна финансова помощ по **Мярка 4** **“Инвестиции в създаването, подобряването или разширяването на всички видове малка по мащаби инфраструктура”** по втори прием на проектни предложения от Стратегията за Водено от общностите местно развитие на „МИГ-Поморие“ посредством процедура за подбор на проектни предложения № BG06RDNP001-19.002 – МИГ Поморие\_10\_1\_7.2. М4 “Инвестиции в създаването, подобряването или разширяването на всички видове малка по мащаби инфраструктура” – втори прием на проектни предложения, финансирана чрез Програмата за развитие на селските райони за периода 2014 – 2020 г. от Европейския земеделски фонд за развитие на селските райони (ЕЗФРСР).

**Цели на процедурата:**

* Повишаване на привлекателността на населените места в община Поморие;
* Подобряване качеството на живот във всички населени места;
* Насърчаване на социалното приобщаване и икономическото развитие на територията на МИГ Поморие.

**1. НАИМЕНОВАНИЕ НА МЯРКАТА ОТ СТРАТЕГИЯТА ЗА ВОМР**

Мярка 4 “Инвестиции в създаването, подобряването или разширяването на всички видове малка по мащаби инфраструктура”

**2. ДОПУСТИМИ КАНДИДАТИ**

* Община Поморие за всички допустими дейности по мярката;
* Юридически лица с нестопанска цел (ЮЛНЦ), регистрирани по Закона за юридическите лица с нестопанска цел, с изключение на юридически лица с нестопанска цел, в които един от учредителите и/или членовете е община, за дейности, свързани със социалната и спортната инфраструктура и културния живот;
* Читалища, регистрирани по Закона за народните читалища, за дейности, свързани с културния живот.

**3. ДОПУСТИМИ ДЕЙНОСТИ**

• Строителство, реконструкция и/или рехабилитация на нови и съществуващи общински пътища, улици, тротоари, и съоръженията и принадлежностите към тях;

• Изграждане и/или обновяване на площи, за широко обществено ползване, предназначени за трайно задоволяване на обществени потребности от общинско значение;

• Изграждане, реконструкция, ремонт, оборудване и/или обзавеждане на социална инфраструктура за предоставяне на услуги, които не са част от процеса на деинституционализация на деца или възрастни, включително транспортни средства;

• Реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност;

• Изграждане, реконструкция, ремонт, оборудване и/или обзавеждане на спортна инфраструктура;

• Изграждане, реконструкция, ремонт, реставрация, закупуване на оборудване и/или обзавеждане на обекти, свързани с културния живот, вкл. мобилни такива, вкл. и дейности по вертикалната планировка и подобряване на прилежащите пространства;

• Реконструкция, ремонт, оборудване и/или обзавеждане на общинска образователна инфраструктура с местно значение в селските райони.

**4. ДОПУСТИМИ РАЗХОДИ**

а) Изграждането, включително отпускането на лизинг, или подобренията на недвижимо имущество;

б) Закупуването или вземането на лизинг на нови машини и оборудване, обзавеждане до

пазарната цена на актива;

в) Общи разходи свързани със съответния проект за такси, хонорари за архитекти, инженери и консултантски услуги; хонорари, свързани с консултации относно екологичната и икономическата устойчивост.

Консултантските услуги се състоят от разработване на бизнес план, включващ предпроектни изследвания и маркетингови стратегии или попълване на анализ разходи-ползи (финансов анализ), извършване на предпроектни проучвания и окомплектоване на пакета от документи и консултантски услуги, свързани с изпълнението и отчитането на дейностите по проекта до изплащане на помощта и не следва да надхвърлят 5 на сто от стойността на допустимите разходи.

г) Нематериални инвестиции: придобиването или развитието на компютърен софтуер и

придобиването на патенти, лицензи, авторски права, търговски марки.

Разходите по т. „в“ не трябва да надхвърлят 12% от сумата на разходите по т. „а“, „б“ и „г“.

**5. ПЕРИОД ЗА ПРИЕМ И МЯСТО ЗА ПОДАВАНЕ НА ПРОЕКТНИ ПРЕДЛОЖЕНИЯ**

**Начална дата за обявяване на процедурата: 23.05.2022 г., 16:00 часа**

**Втори краен срок за подаване на проектните предложения е 26.09.2022 г. 16:00 часа.**

Всяко проектно предложение, което е подадено след крайния срок, ще бъде отхвърлено и няма да бъде разглеждано по настоящата покана.

**Трети краен срок за подаване на проектните предложения е 16.12.2022 г. 16:00 часа.**

**Място на подаване на проектните предложения**: Подаването на проектно предложение по настоящата процедура се извършва по изцяло електронен път чрез Информационната система за управление и наблюдение на Структурните инструменти на ЕС в България (ИСУН 2020) единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: https://eumis2020.government.bg.

**6. БЮДЖЕТ НА ПРИЕМА**

За настоящия втори прием на проектни предложения, максималният размер на БФП е в съответствие с остатъчния финансов ресурс по процедурата в размер на 799 015,76 лв.

**7. МИНИМАЛЕН И МАКСИМАЛЕН РАЗМЕР НА ФИНАНСОВАТА ПОМОЩ, ПРЕДОСТАВЯНА ЗА ПРОЕКТ**

Всеки кандидат може да кандидатства за безвъзмездна финансова помощ като изготвеният от него проект, трябва да се вмества в следните минимални и максимални граници:

* **Минимален размер на безвъзмездната финансова помощ: 10 000 лева.**
* **Максимален размер на безвъзмездната финансова помощ: 300 000 лева.**

**Максималният интензитет на БФП е до 100% от общата стойност на допустимите разходи**

**8. КРИТЕРИИ ЗА ИЗБОР НА ПРОЕКТНИ ПРЕДЛОЖЕНИЯ И ТЯХНАТА ТЕЖЕСТ**

**Подадените проектни предложения ще се подреждат според съответствието им със следните критерии за оценка:**

|  |  |  |
| --- | --- | --- |
| **№** | **Критерии за оценка** | **Максимален праг** |
| **1.** | **Проекти, отговарящи на Приоритет 1 „Модернизирана базисна инфраструктура и качествена жизнена и околна среда“ на Общински план за развитие на община Поморие за периода 2014-2020г**. | **15** |
| **2** | **Проекти с дейности в населени места извън общинския център** | **15** |
| **3** | **Брой население, което ще се възползва от подобрените основни услуги, и обхвата на териориално въздействие** | **20** |
| **3.1.** | Инвестицията се изпълнява на територията на населено място/населени места с общо население над 2000 души (по данни на Националния статистически институт към края на годината, предхождаща датата на кандидатстване) | **20** |
| **3.2.** | Инвестицията се изпълнява на територията на населено място/населени места с общо население от 1001 до 2000 души (по данни на Националния статистически институт към края на годината, предхождаща датата на кандидатстване) | **10** |
| **3.3.** | Инвестицията се изпълнява на територията на населено място/населени места с общо население до 1000 души (по данни на Националния статистически институт към края на годината, предхождаща датата на кандидатстване) | **5** |
| **4** | **Проекти, създаващи работни места при изпълнение на допустимите дейности** | **20** |
| **4.1.** | При изпълнение дейностите по проекта кандидатът ще създаде над 2 работни места | **20** |
| **4.2.** | При изпълнение дейностите по проекта кандидатът ще създаде до 2 работни места | **10** |
| **5** | **Проекти, които имат готова техническа документация - инвестиционен проект, изработен във фаза „Технически проект” или „Работен проект” в съответствие с изискванията на ЗУТ** | **10** |
| **6** | **Проекти, осигуряващи подобряване на околната среда и постигащи екологичен ефект и въздействие** | **10** |
| **7** | **Проектът предвижда изграждане и на достъпна инфраструктура за хора в неравностойно положение** | **10** |
|  | **Максимален брой точки** | **100** |
|  | **Праг на преминаване** | **40** |

В случай, че две или повече проектни предложения получат еднакъв общ брой точки по критериите за оценка и не е наличен финансов ресурс за финансирането им, тези проекти ще бъдат допълнително приоритизирани/класирани по следния начин:

- по-високи показатели за критерий 3. Брой население, което ще се възползва от подобрените основни услуги, и обхвата на териториално въздействие;

- по-високи показатели за критерий 2. Проекти с дейности в населени места извън общинския център

- по-високи показатели за критерий 4. Проекти, създаващи работни места при изпълнение на допустимите дейности.

**9. ЛИЦЕ/А ЗА КОНТАКТ И МЯСТО ЗА ДОСТЪП ДО ПОДРОБНА ИНФОРМАЦИЯ**

Лице за контакт: Изпълнителен директор - Николай Бояджиев, 0877 909 333, [office@mig-pomorie.eu](mailto:office@mig-pomorie.eu) Подробна информация можете да получите в офиса на „МИГ-Поморие“ на адрес: град Поморие, Микропазар Хлебозавода, ул. „Княз Борис I“ № 96А, офис 12, тел. 0877 909 333.

Пълният пакет документи за кандидатстване са публикувани на следните интернет адреси:

* на сайта на Сдружение „МИГ – Поморие - http://mig-pomorie.eu/
* на сайта на Информационната система за управление и наблюдение на средствата от Европейските структурни и инвестиционни фондове (ИСУН 2020) в модула за електронно кандидатстване: [https://eumis2020.government.bg/](https://eumis2020.government.bg/bg/s/Procedure/Active)

**В ИСУН и на посочения по-долу интернет адрес**, като ясно се посочва номера на поканата за набиране на предложения, **могат да се задават въпроси и да се искат допълнителни разяснения**, в срок до *три седмици преди изтичането на срока за кандидатстване*. /посочва се точна дата/: 05.09.2022 г.

[office@mig-pomorie.eu](mailto:office@mig-pomorie.eu).

Писмени разяснения ще бъдат дадени в срок до *две седмици преди изтичането на срока за кандидатстване* /посочва се точна дата/: 12.09.2022 г.

С оглед осигуряване равнопоставено третиране на кандидатите, МИГ няма да дава разяснения, които съдържат становище относно качеството на конкретно проектно предложение. Разяснения се дават по отношение на условията за кандидатстване и са задължителни за всички кандидати. Въпросите и разясненията ще бъдат публикувани В ИСУН и на следната интернет-страница: <http://mig-pomorie.eu/> към документите по процедурата.